SK ECB -PUBLIC  
 
 
STANOVISKO EURÓPSKEJ CENTRÁLNEJ BANKY  
z 10. júla  2014   
k pravidlám týkajúcim sa konzultácií s  Európskou centrálnou bankou  
(CON/2014/ 54) 
 
Úvod a  právny základ  
Európska centrálna banka (ECB) prijala 5. mája 2014 žiadosť od poslanca slovenského parlamentu1 o 
stanovisko k návrhu zákona (ďalej len „návrh zákona“), ktorým sa mení a dopĺňa zákon č. 350/1996 Z.z. 
o rokovacom poriadku Národnej rady Slovenskej republiky2 v znení neskoších predpisov (ďalej len 
„zákon č. 350/1996“).  
Právomoc ECB vydať stanovisko je zal ožená na článku 127 ods. 4 a  článku 282 ods. 5 Zmluvy 
o fungovaní Európskej únie a  na článku 2 ods. 1 rozhodnutia Rady 98/415/ES3, keďže sa návrh zákona 
týka poradnej funkcie ECB.  V súlade s článkom 17.5 prvou vetou rokovacieho poriadku Európskej 
centrálne j banky Rada guvernérov prijala toto stanovisko.  
 
1.  Účel návrhu zákona  
Návrhom zákona sa mení rokovací poriadok slovenského parlamentu tak, aby poslanci alebo výbory 
parlamentu, ktorí podávajú návrhy zákonov alebo pozmeňujúce alebo doplňujúce návrhy v ob lasti 
pôsobnosti ECB zabezpečili, aby sa s ECB uskutočnila riadna konzultácia.   
V návrhu zákona sa ustanovuje, že ku každému návrhu zákona predloženému slovenskému parlamentu, 
ktorý podlieha povinnej konzultácii s inštitúciou Únie, sa má priložiť stanovisk o vydané touto inštitúciou 
Únie4. Ak návrh zákona podáva poslanec alebo výbor parlamentu, konzultáciu s príslušnou inštitúciou 
Únie má na žiadosť daného poslanca alebo výboru parlamentu zabezpečiť kancelária slovenského 
parlamentu.  To isté platí v prípade  pozmeňujúcich alebo doplňujúcich návrhov k návrhom zákonov, 
ktoré sú predmetom rokovania slovenského parlamentu5. Okrem toho môže poslanec alebo iný 
navrhovateľ pozmeňujúceho alebo doplňujúceho návrhu navrhnúť, aby sa rokovanie o veci prerušilo až 
dovtedy , kým k  nej nezaujme stanovisko príslušné inštitúcia Únie.  
 
                                                 
1  Na Slovensku môže zákony navrhovať vláda, výbory parlamentu alebo poslanci.  
2  Národná rada Slovenskej republiky je parlamentom Slo venskej republiky (ďalej len „slovenský parlament“).  
3  Rozhodnutie Rady 98/415/ES z  29. júna 1998 o  poradení sa s  Európskou centrálnou bankou vnútroštátnymi orgánmi 
ohľadom návrhu právnych predpisov (Mimoriadne vydanie Ú.v. EÚ, kapitola 1/zv. 1, s. 446).  
4  Pozri článok I  bod 2 návrhu zákona, ktorým sa do §68 zákona č. 350/1996 Z.z. dopĺňa nový odsek 6.  
5  Pozri článok I  bod 1 návrhu zákona, ktorým sa do §29 zákona č. 350/1996 Z.z. dopĺňa nový odsek 4.  
ECB -PUBLIC  
2 2. Konzultácia s ECB ohľadom návrhov vnútroštátnych právnych predpisov podaných 
poslancami alebo výbormi parlamentu  
Povinnosť konzultovať ECB ohľadom návrhov vnútroštátnych predpisov patriacich do  pôsobnosti ECB 
vyplýva z článku 127 ods. 4 a článku 282 ods. 5 zmluvy a z rozhodnutia Rady 98/415/ES.  Cieľom úpravy 
rokovacieho poriadku slovenského parlamentu je zabezpečiť riadne a včasné predloženie príslušných 
ustanovení vnútroštátnych právnych predpi sov na konzultáciu ECB.  Táto úprava je v súlade s článkom 4 
rozhodnutia 98/415/ES, v ktorom sa vyžaduje, aby každý členský štát prijal opatrenia potrebné na 
zabezpečenie účinného uplatňovania ustanovení tohto rozhodnutia.  Keďže poslanci a výbory parlamentu  
majú na Slovensku právomoc navrhovať zákony, ECB víta, že rokovací poriadok slovenského parlamentu 
sa má zmeniť s cieľom zabezpečiť, aby boli ECB predkladané na konzultáciu návrhy zákonov alebo 
pozmeňujúce alebo doplňujúce návrhy patriace do pôsobnosti EC B, ktoré podávajú poslanci a výbory 
parlamentu.   
Touto zmenou sa zohľadní aj situácia spomenutá v dôvodovej správe k návrhu zákona6, v ktorej určitý 
návrh zákona predložený do slovenského parlamentu nepatrí do pôsobnosti ECB, ale v priebehu 
rokovania sú k návrhu zákona predložené pozmeňujúce alebo doplňujúce návrhy týkajúce sa záležitostí, 
vo vzťahu ku ktorým by ECB mala byť požiadaná o vydanie stanoviska. ECB zdôrazňuje, že aj v  prípade 
takýchto pozmeňujúcich alebo  doplňujúcich návrhov predložených na posl ednú chvíľu musí byť prijatie 
navrhovaného vnútroštátneho právneho predpisu odložené, až kým ECB nevydá stanovisko.  Slovenský 
parlament musí mať možnosť zmysluplne zvážiť  stanovisko ECB pred záverečným hlasovaním o  návrhu 
vnútroštátneho predpisu.  
 
Toto sta novisko sa uverejní na internetovej stránke ECB.   
 
 
Vo Frankfurte nad Mohanom 10. júla  2014  
 
[podpis]  
 
Prezident ECB  
Mario DRAGHI  
                                                 
6   Pozri dôvodovú správu k  návrhu zákona, najmä vo vz ťahu k  článku I  bodu 1 návrhu zákona.